b'\n_START_ARTICLE_\nKlaus Iohannis\n_START_SECTION_\n\xc5\xbdivljenjepis\n_START_PARAGRAPH_\nIohannis se je rodil v transilvanski saksonski dru\xc5\xbeini v osrednjeromunskem mestu Sibiu. Transilvanski Saksoni so bili mo\xc4\x8dna nem\xc5\xa1ko govore\xc4\x8da skupnost v Sibiu. Kljub temu, da je ta skozi leta mo\xc4\x8dno upadla, je bil Iohannis leta 2000 izvoljen za \xc5\xbeupana mesta, ponovno pa leta 2004, 2008 in 2012. So\xc4\x8dasno je vodil Demokratski forum Nemcev v Romuniji. Mesto je pod njegovim vodenjem do\xc5\xbeiveli urbani in kulturni razcvet, ki ga je leta 2007 kronal naziv Evropske prestolnice kulture. _NEWLINE_Leta 2009 so ga \xc5\xa1tiri od petih parlamentarnih strank predlagale za novega mandatarja romunske vlade. Predsednik dr\xc5\xbeave B\xc4\x83sescu, ki je bil isto\xc4\x8dasno predsednik edine stranke, ki ga ni podprla, njegovega imenovanja na mesto premierja ni sprejel. Ponovno je poskusil na volitvah naslednje leto, s podporo socialdemokratske ter Nacionalne liberalne stranke. Februarja 2013 se je priklju\xc4\x8dil Nacionalni liberalni stranki, kjer je prevzel podpredsedni\xc5\xa1ko, naslednje leto pa \xc5\xa1e predsedni\xc5\xa1ko mesto.\n_START_SECTION_\nPredsednik Romunije\n_START_PARAGRAPH_\nPrvi\xc4\x8d je mo\xc5\xbeno udele\xc5\xbebo na predsedni\xc5\xa1kih volitvah omenil leta 2009. Pri tem ga je podprl tudi njekdanji premier C\xc4\x83lin Popescu-T\xc4\x83riceanu. V predsedni\xc5\xa1ko bitko se je podal leta 2014, kot kandidat dveh desnih strank PNL in PDL. V prvem krogu je s 30,37\xc2\xa0% glasov zasedel drugo mesto (za Victorjem Pontom), ki pa ga je v drugem krogu premagal 54,43\xc2\xa0% glasov in postal 5. predsednik Romunije. Polo\xc5\xbeaj je uradno zasedel 21. decembra istega leta.\n_START_SECTION_\nZasebno\n_START_PARAGRAPH_\nJe prvi romunski predsednik, ki prihaja iz etni\xc4\x8dne manj\xc5\xa1ine. Je \xc4\x8detrti predsednik nem\xc5\xa1kega porekla iz Vzhodne Evrope v postkomunisti\xc4\x8dnem obdobju, po Rudolfu Schusterju (Slova\xc5\xa1ka) ter Ferencu M\xc3\xa1dlu in P\xc3\xa1lu Schmittu (Mad\xc5\xbearska). Od leta 1989 je poro\xc4\x8den s Carmen Iohannis. Visok je 1,92 metra.'